{
  "1": "Wơơy oh ay ku gô, dayh jưư xuum tuuôq đom Lôôk haay, Lôôk wơơt Dêh Jê-Xu Lôôk ku varơuq tađnah tađnaak, te biin ka muuyq dro leq.",
  "2": "Vii toh anưq e dro hlưk kook vayaang kung qwuơn aau karooh e muut aduq hnhư tagumq dii oh ay, ji e muuyq dro adrah đom qwuơn aau bmoh bmơơy kung muut đnooyq.",
  "3": "Atoh oh ay 'yo manih hlưp qwuơn aau karooh e yôôych đnooy: \"dayh 'ngôôy măn aduq tơơl neq!\", bơh oh ay wiih đnooy dii dro adrah: \"Ay dưk vlôôh ahơ!\", long \" 'Ngôôy aduq jôôk gô neq!\".",
  "4": "yôôych be aalq oh ay đong 'yo aklaah mamuuyq nưq ih? Be aalq oh ay vlôh jêêk dro xưh xadrah đom xuum biit xâuq ih?\n\\ts\\*",
  "5": "Wơơy oh ay xung xiaq ku gô, vôôch dayh tameen: Be aalq Kơy Plêêk heq rơơlh manih adrah măn dêh araak xôq jah jêêk karoh e đom xuum tuuôq ji nhonq jah daak plêêk Kadraq heq tavek dii dro xung xiaq Kadraq ih?",
  "6": "Nưq đơu oh ay wiih dơơp ra ơơh khơl adrah! Be aalq khơl karooh rôôp toop oh ay ih? be aalq oot laa manih ahwaa oh ay vlôh hnhư xadrah ih?",
  "7": "Be aalq oot đnooy ra ơơh yal kaxaay heq jah xôq ka oh ay ih?\n\\ts\\*",
  "8": "Dik anưq, atoh oh ay dơơp xaleep ganuun ku Vuua tyauq đaji Rahlăăp Vah pato, đaneq: Dayh xung xiaq manih gah gih haay đaji kadih xăk xamơơk haay\", yôôych oh ay xa măn jơq.",
  "9": "Bơh atoh oh ay biin dro leq nưq, yôôych oh ay  lôôp kadrôp, ji oh ay biq ganuun xưh xadraah laa dro lôôp kadrôp.\n\\ts\\*",
  "10": "Vii dro leq tameen jưư dêq hloay ganuun đơu wiih gưlh lôôp long vơơ muuyq varơuq heq, yôôych kung 'yo đaji gưlh lôôp dêq ganuun.",
  "11": "Vii Kơy heq đnooy: \"Te lôôp kadrôp apuq atrăp!\" kung e đnooy: \"Te păk kaxêêt manih!\". Bơh atoh oh ay leh lôôp kadrôp apuq atrăp, bơh wiih lôôp kadrôp păk kaxêêt manih, yôôych oh ay wiih vlôh jêêk dro lôôp vii ganuun.\n\\ts\\*",
  "12": "Lunưq dayh đnooy athêêk ji dưk dơơp đaji kaluh khơl hnoq biq ganuun rayơơh rayơơy xưh xadraah.",
  "13": "Vii varơuq xưh xadrah jah dơơp leh e biit angơuq dii dro leh kahnoq xuum biit angơuq. Xuum biit angơuq jay iaq varơuq xưh xadrah!\n\\ts\\*\n\\p",
  "14": "Wơơy oh ay ku gô, e iit kajoq atoh kơyq nưq đnooy ni e xuum tuuôq bơh wiih leh e varơuq dơơp? Xuum tuuôq nưq e wơơt ik oot be?",
  "15": "Atoh lơ e dro oh ay long ay oh leq thiuq tuông xa, đôô hlưưp tôôy hngơy.",
  "16": "Atoh e aneq muuyq dro đom oh ay đnooy dii oot: \"Dayh hooy đom hrok hrol, dayh jư xatôq ji xa phiq!\", đơu be ăm oot kaluh tuôông duh  ka xăk xamơơk, yôôych e iit kajoq?",
  "17": "Kung lunưq, xuum tuuôq atoh leh e varơuq dơơp yôôch kadih ni kaxêêt.\n\\ts\\*",
  "18": "Bơh kung e kơyq nưq đnooy: \"Ay e xuum tuuôq, măn gô e varơuq dơơp.\"Dayh ăm gô hloq xuum tuuôq leh e varơuq dơơp ku ay, yôôych gô hnoq ăm ay hloq xuum tuuôq xing varơuq dơơp ku gô.",
  "19": "Ay tuuôq e muuyq Kơy Plêêk; ay tuuôq jơq. Bơh pheq đnooy kamuuych kung tuuôq varơuq nưq ji padrau yôq.",
  "20": "Ne dro vlôô apop, ay e trôôch xet xuum tuuôq leh e varơuq dơơp laa paq ik xung be?\n\\ts\\",
  "21": "Be aalq Aap-raa-haam, mo kơy haay, jah xưng hyioh jăk xing varơuq dơơp tuôôy kơy tơơk tưp koot kanơu kơy laa Y-saak tơl paraa hơu ih? ",
  "22": "Oh ay hloq đaneq xuum tuuôq xatyauq hloay dii varơuq dơơp ku kơy, ji gamưh varơuq dơơp, xuum tuuôq kơy jah xaleep.",
  "23": "Apok Rahlăăp Vah neq heq jah jêêk: \"Aap-raa-haam tuuôq Kơy Plêêk, gamưh kađnư kơy jah 'yo laa hyioh jăk\", ji kơy jah taayh laa 'wơơy ku Kơy Plêêk.",
  "24": "Oh ay hloq nưq, khơl drơơy jah xưưng hyioh jăk xing varơuq dơơp, leh vơơ xing xuum tuuôq đơu heq.\n\\ts\\*",
  "25": "Dang đanưq, be aalq mư kadrê Raa-haap jah xưưng hyioh jăk xing varơuq dơơp tuôôy mư vôôch hrok khơl jah patăk ji jarooy oot hooy kơơn trôôk kadrơy ih?",
  "26": "Vii xăk xamơơk aklah khơlh phool hiel yôôch kaxêêt, xuum tuuôq aklah khơlh varơuq dơơp kung kaxêêt đanưq.\n\\ts\\*"
}
